স্থানীয় একটি সংবাদমাধ্যমে বিস্ফোরণের পর বাজি ফাটার শব্দ এবং ধোঁয়ার ছবি দেখে শিউরে ওঠেন অনেকেই। যদিও কয়েকদিন আগেই এই বাজির বাজারটিকে নিরাপদ আখ্যা দিয়েছিল স্থানীয় প্রশাসন। তারপরেও এই দুর্ঘটনা কীভাবে ঘটল, সেই প্রশ্ন উঠছে। এর আগে ২০০৫ সালের সেপ্টেম্বরে এখানেই আগুন লেগেছিল। আহত হয়েছিলেন ১২৫ জন ক্রেতা এবং দোকানদার। এক ক্রেতার অসাবধানতার কারণেই সেবার আগুন লেগেছিল। এদিনের ঘটনার পিছনে ঠিক কী কারণ রয়েছে, এখন সেটাই খতিয়ে দেখছে পুলিশ।